Marìa Cristin-a ëd Savòja

Marìa Cristin-a ëd Savòja, quarta fija ëd Vitòrio Emanuel I e Marìa Teresa d'Àustria, a l'era nassùa ai 14 ëd novèmber dël 1812, durant l'esili a Càliari.
Chità le guère napoliòniche, a l'ha vivù a Turin; peui dal 1821 (ann dl'abdicassion ëd sò pare) a l'é andàita a Nissa Marìtima.
Apress a l'ha tramudà ant ël castel ëd Moncalé, anté che sò pare a l'é mòrt dël 1824.
Stabilisse a Génoa, dël 1832 apress la mòrt ëd soa mare a l'é arciamà a la cort ëd Turin da Carl Albert, ch'a vorìa fela marié a Ferdinand II ëd Nàpoli.
Ël mariage a l'é selebrà a Génoa ai 20 ëd novèmber dël 1832.

Marìa Cristin-a a l'é restà argin-a dle Doe Sicilie fin-a a soa mòrt, a Nàpoli, ai 31 ëd gené dël 1836, quìndes di dòp ch'a l'avìa partorì sò prim fieul, Fransesch.
A l'han faje ël funeral a j'8 ëd fërvé, e ai 9 a l'han sotrala ant ël còro dla cesa ëd Santa Ciàira.
Dël 1853 sò còrp a l'é stàit tramudà ant la capela ëd San Tomà.

Dël 1859 a l'é stàita anandià la càusa ëd beatificassion; ël decret ansima soe virtù eròiche a l'é dij 6 ëd maj 1937.

Categorìa:Ca ëd Savòja